Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9652

145. és 1961 december 13-án a 146–148. módosításokat. Ezek elsősorban az oxigén rendszer használatával, a nagy-intenzitású összeütközés elleni fények bevezetésével valamint egyéb, szerkesztési kérdésekkel foglalkoztak. A módosítások 1962 április 1-én léptek hatályba és 1962 július 1-től alkalmazhatók. A Tanács 1963 április 8-án elfogadta a 149. módosítást, amely meghatározta, hogy a vízfelszín felett végrehajtott hosszú-távú repülések esetében milyen vészhelyzeti és túlélő felszerelések szállítása szükséges. A módosítás 1963 augusztus 1-én lépett hatályba és 1963 november 1-től alkalmazható. Az Annex hatodik kiadását a 150. módosítás elfogadását követően adták ki, amelyet annak átfogó természete tett szükségessé. Az ajánlásokat a negyedik Léginavigációs Konferencián (1965 november-december, Montreal) dolgozták ki elsősorban azzal a céllal, hogy az Annex megfeleljen a nagy teljesítményű, gázsugár hajtóműves légijárművek támasztotta üzemeltetési követelményeknek. Azonkívül a Konferencia ajánlása alapján az Annex alkalmazhatóságát a nemzetközi menetrendszerű és nem-menetrendszerű kereskedelmi légiszállításban üzemeltetett „repülőgépek”-re korlátozták. Korábban ez a korlátozás csak a nem- 2007/70/II. szám menetrendszerű nemzetközi légiszállításra vonatkozott. A 150. módosítást a Tanács 1966 december 14-én fogadta el, ez 1967 április 14-én lépett hatályba és 1967 augusztus 24-től alkalmazható. A Tanács 1967 november 8-án elfogadta a 151. módosítást, amely a 7. Annex 2. módosítása alapján új meghatározást adott a „légijármű” kifejezésnek, továbbá kiegészítette az 5.2.7.2.2 pontot, felvéve ebbe a három hajtóműves repülőgépeket. A módosítás 1968 március 8-án lépett hatályba és 1968 augusztus 22-től alkalmazható. A Tanács 1969 január 23-án elfogadta a 152. módosítást. Ebben a 4, 7. és 8. fejezetek egyes részeinek pontosítását célzó módosítások mellett a 4. fejezetet olyan előírással egészítették ki, amely megtiltja a repülőgép repülési jellemzőit befolyásoló vészhelyzeti gyakorlást repülés közben abban az esetben, ha a fedélzeten utasok tartózkodnak. Ez adott alkalmat arra is, hogy módosításokat eszközöljenek a Tanács által elfogadott – Nemzetközi előírások és ajánlott gyakorlati eljárások – Légijármű üzemeltetés – 6. Annex II. rész – Nemzetközi általános célú légiközlekedés című társ-dokumentumban. A módosítást alapján az eddig 6. Annex-ként jelzett dokumentum új megnevezése „6. Annex I. rész I. kiadás” lett. A 152. módosítás 1969 május 23-án lépett hatályba és 1969 szeptember 18-tól alkalmazható. A 6. Annex új, Nemzetközi üzemeltetés – Forgószárnyas légijárművek című III. részének elfogadása után az I. rész címét módosították, jelezve, hogy az csak repülőgépekre alkalmazható. Az A. táblázat a vonatkozó fontosabb témakörök felsorolásával és az időpontok megjelölésével mutatja a módosításokat, amely időpontokban azokat a Tanács elfogadta, azok érvénybe léptek illetve alkalmazhatóvá váltak. Alkalmazhatóság A 6. Annex I. részének jelen kiadása a Nemzetközi Polgári Légiközlekedési Szervezet által elfogadott nemzetközi előírásokat és ajánlott gyakorlati eljárásokat tartalmazza, amelyek a nemzetközi kereskedelmi légiszállításban történő részvételre jogosított járatók által üzemeltetett repülőgépekre minimális előírásként vonatkoznak és alkalmazandók. A nemzetközi kereskedelmi légiszállítás tevékenységi körébe tartoznak a pénzbeli ellenszolgáltatásért vagy bérleti díjért végzett nemzetközi menetrendszerű és nem-menetrendszerű légi szállítási tevékenységek. A fenti két üzemeltetési típus így magába foglal minden térítés vagy bérleti díj ellenében repülőgéppel végzett nemzetközi légi szállítási tevékenységet. A kettő közötti megkülönböztetés lényege abban rejlik, hogy az Egyezmény az általános nemzetközi légi szállítással szemben kifejezetten a menetrendszerű nemzetközi légi szolgáltatásokról rendelkezett és sürgősen szükségessé vált a pénzbeli ellenszolgáltatásért vagy bérleti díjért végzett nem-menetrendszerű nemzetközi légi szállítási tevékenységre vonatkozó nemzetközi előírások és ajánlott gyakorlati eljárások kidolgozása. A továbbiakban tehát nem tekintették szükségesnek, hogy különbséget tegyenek a két típus, a menetrendszerű nemzetközi légi szolgáltatásra valamint a nemzetközi légiszállító tevékenységre vonatkozó előírások között. A 6. Annex I. részének célja az, hogy a biztonságos üzemeltetésre vonatkozó gyakorlati követelmények meghatározásával hozzájáruljon a nemzetközi légiközlekedés biztonságához továbbá felszólítva az államokat arra, hogy területük felett biztosítsák az ilyen előírások alapján a nemzetközi kereskedelmi légi szállításban tevékenykedő üzemeltetők repülőgépeinek átrepülését, segítse a nemzetközi légiforgalom hatékony, gazdaságos és rendszeres működését.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes